

RETNINGSLINJER FOR REFUSION AF UDGIFTER I FORBINDELSE MED DDS-UDVALGSARBEJDE

DDS kan refundere transportudgifter i forbindelse med udvalgsmøder i DDS-regi, dog ikke når udvalgsmøder foregår i tilslutning til anden planlagt mødeaktivitet som f.eks. forårs- og efterårsmøderne, Munkebjerg eller nationale- og internationale konferencer og møder. DDS kan ikke dække udgifter der dækkes af anden virksomhed, herunder eget firma eller speciallægepraksis.

**Transportgodtgørelse**

Refunderes op til 1. klasses togbillet eller bus, efter dokumenterede udgifter, og hvis der anvendes egen bil refunderes sv.t. Statens kilometertakst (takst x antal km t/r, taksten justeres årligt) fra eget hjem til mødet. Ved kørsel i egen bil refunderes også evt. udgifter til broafgift, færgebillet etc., hvis dokumentation vedlægges.

**Taxaudgifter**

Taxaudgifter refunderes kun efter aftale med kassereren, og efter bilag.

**Måltider**

Som udgangspunkt refunderes udgifter til måltider i forbindelse med udvalgsmøder ikke. Dog vil der efter ansøgning fra udvalgsformanden til dds-kassereren, inden mødeafholdelsen evt. kunne dækkes udgifter til et let måltid under mødet, dvs. sandwich, frugt, vand, kaffe og te, mod bilagsdokumentation af udgifterne.

**Lokaleleje, overnatninger, regulære måltider og flytransport**

Betragtes som ekstraordinære udgifter og vil altid skulle afklares skriftligt med dds-kassereren, inden mødeafholdelsen. Her fremsender formanden for udvalget en mail hvor baggrunden for de ekstraordinære mødeudgifter skitseres samt hvilket udbytte udvalget forventer af strukturændringen.

**Refusionen**

Kopi af originale udgiftsbilag vedhæftes mail til DDS kasseren jelberling@dadlnet.dk

og cc til sekretær mettenie@rm.dk

Mailen skal indeholdende oplysninger om udvalgets navn, samt formål, sted og dato for mødet.

Derudover skrives fulde navn, reg.- og kontonummer, samt en sammenfatning af et kort overskueligt regnskab, f.eks.

togbillet 2 x 362kr = 724 kr

pladsbillet 2 x 30 kr. = 60 kr

I alt = 784 kr.

1. Maj 2016, Jesper Elberling, Kasserer i Dansk Dermatologisk Selskab